**A vizsgázók általános tájékoztatója – az írásbeli vizsgán**

1. **A védőmaszk viselése az épületben kötelező, dolgozatírás közben vehető csak le!**
2. Csak a feladatlapon és a pecséttel ellátott pótlapon lehet dolgozni!
3. A vizsgázó a feladatlap minden egyes oldalán köteles feltüntetni a teljes nevét és osztályát!
4. A **pótlapokon** a név és osztály mellett szerepelnie kell **a vizsganap keltének** és a **vizsgatárgy nevének** is!
5. A kidolgozáshoz csak **kék** vagy **fekete** tintával író golyóstoll használható!
6. Ceruza csak a **rajzok** elkészítéséhez használható! A ceruzával írt szöveg a szaktanár által nem javítható, pont nem adható rá!
7. A megengedett segédeszközről a vizsgázó köteles gondoskodni, ezek egymás közt nem adhatóak át!
8. A vizsgahelyszínt csak indokolt esetben lehet elhagyni!
   1. A szándékot jelezni kell a felügyelő tanárnak, a feladatlapját becsukja és az asztalán hagyja, majd az ajtóban várakozik. Ha engedélyt kap a folyosón felügyelő tanártól, kimehet. Eközben a teremben felügyelő a feladatlapjára ráírja a kimenetel és bejövetel idejét, ami **nem lehet több** **3 percnél**! Csak akkor ülhet le a helyére a vizsgázó, ha a felügyelőtanár a tanári asztalhoz ment.
   2. Mivel egyidejűleg csak egy személy lehet kint a mellékhelyiségben, ezért a folyosóssal **egyeztetnie** kell!
9. **Szabálytalanság**nak minősül: IKT eszköz (mobiltelefon, okosóra, stb.), meg nem engedett segédeszköz (puska) használata, magatartásbeli kihágás (beszéd, beszélgetés, kérdésfeltevés, vizsgához nem méltó viselkedés). Ilyen esetben a felügyelőtanár ezt a tényt felvezeti a feladatlapra, és értesíti az igazgatót. **A kivizsgálás következménye lehet:** a feladat értékelésének érvénytelenítése, de akár **javítóvizsgá**ra utasítás is! (Az elnök a vizsgabizottsággal együtt dönt ebben a szóbeli vizsga előtt!)
10. A feladatlap befejezésekor a vizsgázónak minden **üresen** maradt feladatot egy **ferde vonallal át kell húznia**! A piszkozati pótlapra ráírja, hogy „piszkozat”, majd áthúzza a lapot. A tisztázati pótlapra ráírja, hogy „tisztázat”, ez értékelésre kerül. A pótlapok számát (piszkozat és tisztázat együtt) ráírja a feladatlap külső oldalára, az adott helyre.
11. Ha készen van, kézfelnyújtással jelez a tanárnak, és a helyén ülve megvárja **a felügyelőtanár jelzését**. Jelzésre kiviszi a feladatlapját és a borítékot a felügyelő tanár melletti asztalra, visszaül a helyére és megvárja, amíg a felügyelőtanár átnézi a feladatlapot. Végül jelzésre kimegy, és aláírja a jegyzőkönyvet. **Mindenki várja ki türelemmel, amíg ki nem megy a teremből az előző vizsgázó, addig ne is nyújtsa fel a kezét!**
12. A beadás időpontját a felügyelőtanár felvezeti a jegyzőkönyvbe, **a vizsgázó pedig aláírja** a szükséges ívet. Csak ezután távozik a vizsgateremből.
13. A vizsgatárgy **Javítási útmutatója** a **Feladatlap**pal együtt a vizsga megkezdésétől számított **24 óra elteltével** az Oktatási Hivatal honlapjáról letölthető.
14. **A vizsgatárgyak javításának megtekintési időpontja:** a **B**, **E** és **C** osztálynak május 28., a **A** és az **F** osztálynak május 29. 8:00-16:00 között, az osztályfőnök beosztása szerint.
15. A kijavított vizsgadolgozatot a vizsgázó ekkor lefényképezheti.
16. **A dolgozatok eredményéről összesítő kimutatást kapnak az osztályfőnökök, tőlük lehet a megtekintés napján érdeklődni online módon.**
17. A vizsgázó a javítással kapcsolatban észrevételt tehet a honlapon erre a célra elhelyezett formanyomtatványon, e-mailben elküldve az iskola címére (titkar@irinyi-ref.hu), de csak **június 2-án, 16 órá**jáig. Észrevétel kizárólag a javítási útmutatóban foglaltaktól eltérő javítás vagy az értékelés számszaki hibája miatt tehető.